बोधित र सुस्मिता जुनियर च्याम्पियन
कल्याण पाण्डे प्रथम राष्ट्रिय जुनियर्स तथा क्याडेट टेबलटेनिस प्रतियोगितामा ब्वाइज युनियरतर्फ बोधित डीसी र गर्ल्स जुनियरतर्फ अस्मिता खड्का च्याम्पियन बनेका छन् । लैनचौरस्थित राष्ट्रिय टेबलटेनिस प्रशिक्षण केन्द्रमा आइतबार भएको अन्तिम फाइनलमा मोरङका बोधितले एभीएमका रुबिन महर्जनलाई सिधा सेटमा ३–० ले हराए ।
काठमाडौँ — कल्याण पाण्डे प्रथम राष्ट्रिय जुनियर्स तथा क्याडेट टेबलटेनिस प्रतियोगितामा ब्वाइज युनियरतर्फ बोधित डीसी र गर्ल्स जुनियरतर्फ अस्मिता खड्का च्याम्पियन बनेका छन् । लैनचौरस्थित राष्ट्रिय टेबलटेनिस प्रशिक्षण केन्द्रमा आइतबार भएको अन्तिम फाइनलमा मोरङका बोधितले एभीएमका रुबिन महर्जनलाई सिधा सेटमा ३–० ले हराए ।यू–१९ स्तरको प्रतिस्पर्धामा बोधित १२–१०, १३–११ र ११–९ ले विजयी रहे । यस्तै गर्ल्सतर्फको उपाधि जित्ने क्रममा आर्मीकी सुस्मिताले आर्मीकै बियङ्का राईलाई सोझो सेटमै ३–० ले पराजित गरिन् । त्यसमा उनी ११–९, ११–८ र १२–१० ले विजयी रहिन् । जुनियर ब्वाइजतर्फ नुवाकोटका ज्ञानञ्जय दाहाल र काठमाडौंका हिमाल विष्ट तेस्रो स्थानमा रहे ।यस्तै गर्ल्स जुनियरमा प्रभातकी अञ्जु सुवाल र कान्तिपुर भ्याली पिङपङकी प्रनिका कुँवर तेस्रो रहे । आइतबार नै भएको क्याडेट गर्ल्सको फाइनलमा एभीएमकी इभाना थापाले मोडर्नकी दिया देउलालाई ११–४, १२–१० र ११–४ ले हराइन् । यू–१५ को त्यस स्पर्धामा पुलिसकी शुभश्री श्रेष्ठ र प्रोक्सिमाकी नर्मदा खाइटु तेस्रो स्थानमा रहे ।कुल ७० हजार रुपैंयाँ पुरस्कार राशिको प्रतियोगितामा जुनियरतर्फ विजेताले १०, दोस्रोले ५ हजार र तेस्रोले ३ हजार ५ सय प्राप्त गरे । यस्तै क्याटेडतर्फ पहिलोले ७ हजार ५ सय, दोस्रोले ३ हजार ५ सय र तेस्रोले २ हजार रुपैयाँ जिते । त्यस अगाडि अघिल्लो दिन क्याडेट एभीएमका एलेन महर्जन विजेता बनेका थिए । 